અભિનેત્રી શ્રદ્ધા કપૂરનું કહેવું છે કે ફિલ્મોમાં કામ કર્યા બાદ તેનો પિતા શક્તિ કપૂર સાથેનો સંબંધ બદલાઇ ચૂક્યો છે. તે કહે છે કે હું નાની હતી ત્યારે મારા પપ્પા મોટા ભાગે શૂટિંગમાં વ્યસ્ત રહેતા. હું તેમને બહુ મળી પણ શકતી ન હતી. તેમની સાથે સમય પસાર કરવા હું રાહ જોતી હતી, પરંતુ આજે હું અભિનેત્રી બની ત્યારબાદ અમારા સંબંધોમાં પરિવર્તન આવ્યું છે. પિતા સાથેના મારા સંબંધો પિતા-પુત્રીથી વધીને મિત્રતા તરફ વળ્યા છે. હવે અમે ખૂબ જ સારા મિત્રો બની ગયા છીએ.